
A MAGYARORSZAGI  OROSZOK 

TÖRTÉNET  ÍRÁSÁNAK  TÖRTÉNELME. 

ELSŐ  KÖZLEMÉNY.  — 


Általános  a panasz  a történelmi  tanulmányok  kedvelői  közt, 
hogy  e hon  egyetemes  történelme  még  mai  napig  sincs  oly  alak- 
ban, rendszerben  és  terjedelemben  megírva,  — mint  a minőt  a 
kor  igényeihez  mérten  kívánni  lehet  s mint  a minővel  a művelt 
nemzetek  java  része  már  bir  is.  - 

E panasz  indokolt  ugyan,  de  annak  hangoztatói  feledik, 
hogy  hazánk  egyetemes  történelmének  a kor  igényeihez  mért 
megírását  első  sorban  az  teszi  ez  időszerint  még  a leghivatot- 
tabbakra  nézve  is  nemcsak  nehézzé,  de  valósággal  lehetetlenné 
is,  mert  mindekkoráig  nincs  teljesen  összehordva  azon  anyag, 
melyből  hazánk  egyetemes  történelmének  épülete  a kellő  szilárd- 
sággal és  díszszel  felállítható  lenne. 

Az  anyagokban,  természeténél  fogva,  a legelső  helyek  egyi- 
két az  e haza  földjén  élő  különféle  népfajok  pragmaticus  törté- 
nelme foglalja  el. 

Nem  czélom,  — mert  kivűl  esik  úgy  tanulmányaim  mint 
érdeklődésem  körén,  — e hon  minden  egyes  nemzetiségének 
történetírásával  foglalkozni  s illetőleg  arra  a kérdésre  meg- 
felelni : megvan  e már  e népfajok  történelme  oly  alakban  és  ter- 
jedelemben írva,  mely  azt  használható  anyaggá  tenné  e hon 
egyetemes  történelmének  megírására  nézve,  — szándékom  lévén 
e helyt  csakis  a magyarországi  oroszok  történetírásával  fog- 
lalkozni. 

Arra  a kérdésre,  meg  van-e  már  írva  a magyarországi 
oroszok  történelme  a modern  történetírás  követelményeinek  meg- 
felelőleg,  — csak  tagadó  lehet  a válasz,  ámbár  több  oly  munka 
van  is,  mely  a magyarországi  oroszok  történelmét  ex  professo 
tárgyalja. 

Nem  lévén  pedig,  mint  említém,  a magyarországi  oroszok 
történelme  máig  sem  megírva  a modern  történetírás  követel- 
ményeinek megfelelőleg,  — kétségtelennek  tartom,  hogy  e hon 
általános-,  valamint  a magyarországi  oroszok  különös  történel- 
mének szempontjából  óhajtania  kell  minden  tör ténetked velőnek 
— miszerint  a magyarországi  oroszok  történelmének  mielőbb 
hivatott  megírója  akadjon. 

Valamely  nép  avagy  intézmény  történelme  azonban  csak 
úgy  írható  meg  a kellő  alakban  és  tartalommal,  — ha  először  is 
jól  ismerjük  a kérdéses  nép  avagy  intézmény  történelmével  fog- 
lalkozott férfiak  műveit  s így  képesítve  vagyunk  az  előmunkála- 
tokat kellőleg  méltányolni  és  felhasználni. 

E feladatot  óhajtják  e sorok  a magyarországi  oroszok  leendő 
történetírójára  nézve  legalább  részben  megkönnyíteni,  — czéljuk 
lévén  a lehető  legtárgyilagosabban  megismertetni  mindazon  műve- 
ket, mik  idáig  a magyarországi  oroszok  történelmére  vonatkozólag 
megírattak  s mik  ily  formán  a magyarországi  oroszok  történel- 
mének alapos  s kellő  terjedelemben  való  megírásához  föltétlenül 
szükségesek. 

Ámbár  a magyarországi  oroszok  e hon  egyik  legkisebb 
számú  nemzetiségét  képezik  s e mellett  még  úgy  anyagilag  mint 
szellemileg  is  nagyon  hátúi  állanak  — mindazáltal  oly  számával 
dicsekedhetnek  a történelmükkel  foglalkozó  férfiaknak,  mely,  bát- 
ran állíthatom,  díszére  válnék  bármely  nagyobb  számú  s művelt- 
ségű népfajnak  is. 

* 

* * 


A magyarországi  oroszok  történetírása  a XVII.  században 
veszi  kezdetét,  melynek  közepén  Andrella  Mihály  tett  feljegyzése- 
ket a magyarországi  oroszokra  vonatkozólag.  Andrella  Mihályról, 
nevén  kivűl,  csak  annyit  tudunk,  hogy  munkács- egyházmegyei 
unitus  pap  volt,  — míg  nevéből  azt  következtethetjük,  hogy  Bereg- 
vármegye  »Krajna«  vidékéről  való  volt.  miután  e név  ott  máig  is 
dívik.  Nem  lévén  alkalmam  hosszas  utánjárás  daczára  sem  olvas- 
hatni Andrellának  az  ungvári  püspöki  levéltárban  őrzött  mun- 
káját, — arról  alapos  s kimerítő  ismertetést  sem  adhatok,  — 
ámbár  a Duliskovics  előadásából,  — kinek  alkalma  volt  a munkát 
olvashatni,  — arra  a meggyőződésre  jutottam,  hogy  Andrella 
nem  írt  rendszeres  történelmet,  hanem  csak  feljegyezte  a magyar- 
országi  oroszoknak  különösen  egyházi  történelmére  vonatkozó 
adatokat,  s részletesen  leírta  a,  munkácsi  egyházmegyének  az  ő 
korában  való  állapotát. 

Századok.  1890.  YI1.  Füzet. 

E hiányos  jellemzésből  is  meg  lehet  ítélni  az  Andrella 
munkájának  értékét  a magyarországi  oroszok  történelmére  vo- 
natkozólag, mely  abban  állt,  hogy  kútforrást  képez  a magyar- 
országi  oroszok  egyházi  viszonyaira  nézve  különösen  a XVII. 
században.  Miután  pedig  ép  e század  közepén,  t.  i.  1646-ban 
köttetett  meg  az  unió,  — mit  megelőzött  a Jaraszovics  hírhedtté 
vált  tragicus  szereplése  és  következett  a Parthén  püspök  ellen- 
tétesen jellemzett  működése,  — világos,  hogy  ezen  időszak  törté- 
nelmének megírásával  Andrellának,  mint  fűi-  és  szemtanúnak, 
munkája  nélkülözhettem 

Andrella  személyéről,  mint  fentebb  is  érintettem,  keveset 
tudunk,  — de  e munkája  maga  bizonyítja,  hogy  kartársaival 
sokkal  alaposabb  nevelésben  részesült,  — s hogy  így  nem  csak 
a középiskolákat  végezte  el,  hanem  a bölcsészeti  és  hittani  tan- 
folyamokat is  hallgatta  valamely  kath.  főiskolában,  még  pedig 
legvalószínűbben  a nagy-szombatiban. 


A második  mű,  mely  a magyarországi  oroszok  történelmével 
foglalkozik  s mely  hasonlókép  kéziratban  az  ungvári  püspöki 
levéltárban  őriztetik,  Babilovics  Dánielnek  » História  Dioecesana« 
czímű  munkája.  E munkát  sem  sikerűit  olvasnom,  — de  Dulis- 
kovics  és  Lucskay  nyilatkozataiból,  valamint  az  általok  idézett 
helyekből  eléggé  világos  képet  nyerhetünk  e munka  előnyeiről 
és  hibáiról. 

Babilovics  — valódi  nevén  Babilya  — Dániel  papi  szülők- 
től Beregvármegye  Rákos  községében  született  1730  táján.  Mint 
kitűnő  tehetségű  ifjú  a gymnasiumi  tanúlmányokat  Ungvárt,  a 
bölcsészetet,  melyből  tudori  rangot  is  nyert,  Győrött,  a theologiát 
pedig  Nagy- Szombatban  végezte.  Fölszenteltetése  után  előbb 
Ugocsa  vármegyében  nagy-szőllősi,  1761-től  pedig  Beregvárme- 
gyében  oroszvégi  lelkész  volt.  Mint  ilyen  1766-tól  1772-ig  egyúttal 
az  Olsavszky  Manó  által  alapított  munkácsi  papnevelő  iskolá- 
ban az  erkölcstant  tanította.  A püspökké  kinevezett  Bacsinszky 
András  azonnal,  t.  i.  1772-ben,  magához  vette  Ung várra  Babilo- 
vicsot,  mint  gyóntató  atyát,  ki  is  ez  állását  23  éven  át,  t.  i. 
1795-ben  bekövetkezett  haláláig  viselte. 

Fentérintett  művét,  — mely  azonban  csak  látszólag  Mun- 
kács-egyházmegye  történelme,  valóságban  pedig  minden,  a ma- 
gyarországi oroszok  múltjára  vonatkozó  s általa  ismert  adat 
gyűjteménye,  — Babilovics  mint  püspöki  gyóntató  írta  s így 
szolgálatára  állott  úgy  a püspöki  levéltár,  mint  pedig  az  eltörölt 
ungvári  jezsuita  collegium  gazdag  könyvtára.  Ha  ehhez  hozzá- 

vesszük  Babilovics  kiváló  tehetségét  s gazdag  képzettségét, 
könnyen  beláthatjuk,  hogy  munkája  különösen  a XVIII.  század 
második  felére  nézve,  t.  i.  azon  időre  nézve,  melyben  az  egri  püspök 
és  munkácsi  apostoli  vicarius  közt  a harcz  tetőpontján  állott  s 
melyben  Munkács  egyházmegye  canonisatiójában  az  egriek  teljes 
vereséget  szenvedtek,  — mondom  — ez  időre  nézve  első  rangú 
kútforrást  képez. 

Annak  azonban,  ki  a Babilovics  munkáját  olvassa,  az 
Olsavszky  Manó  és  Bradács  János  apostoli  vicariusok  korára 
vonatkozó  részét  e munkának  felette  óvatosan  kell  fogadni,  — 
még  pedig  a következő  fontos  okból.  Olsavszky  Manó  apostoli 
vicarius  (1743 — 1767.),  mellőzve  az  egyházmegye  legjelesebb 
fiait,  unokaöcscsét,  Bradács  Jánost  küldette  fel  a megyebeli 
papság  érdekeinek  előmozdítása  végett  Bécsbe  az  udvarhoz  s 
ez  által  egyúttal  biztosította  részére  az  utódi  jogot  maga  után. 
Olsavszky  ez  eljárása  sokakat  elkeserített  a megye  jelesebbjei 
közűi.  Ezek  közé  tartozott  Babilovics  is,  kit  fájdalmasan  érintett 
az,  hogy  a kortársak  tanúsága  szerint  is,  a csekélyebb  tehetségű 
s kisebb  képzettségű  Bradács  lett  Olsavszky  utódjává,  — miért  is 
munkájában  e két  férfiút  a legnagyobb  elfogúltsággal  s így  a 
legsötétebb  színekkel  jellemzi.  Mindebből  azonban  távolról  sem 
következik  az,  a mit  Duliskovics  állít,  hogy  t.  i.  Babilovics  csakis 
a czélból  írta  munkáját,  hogy  tere  legyen  az  Olsavszky  és  Bradács 
iránt  érzett  gyűlöletének  kifejezést  adhatni,  — miután  e czélból 
felesleges  volt  foliokat  írni  tele,  kifejezhetvén  e gyűlöletét  igen 
könnyen  az  e korban  igen  is  használt  röpíratírás  utján  is.  A mi 
különben  a Babilovics  munkájának  felhasználását  illeti,  az  a 
Lucskay  nyilatkozata  szerint,  nagyon  meg  van  nehezítve  a szerző 
dagályos  és  terjengős  írmodora  által  oly  annyira,  hogy  több 
oldalt  kell  elolvasni,  míg  az  olvasó  világos  képet  szerez  az  író 
nézetéről  egyik  vagy  másik  kérdést  illetőleg. 


A magyarországi  oroszok  történelmére  vonatkozó  és  nyom- 
tatásban megjelent  művek  közt  időrendileg  az  első  Décsy  Antal- 
nak »Az  magyar  oroszokról  való  igen  rövid  elmélkedés.  Kassa 
1797.  ajánlva  Bacsinszky  András  orosz  püspöknek*  czíinű  mun- 
kája. Décsy  a magyar  irodalom  történelmében  is  bír  helylyel, 
miért  is  személyéről  és  működéséről  feleslegesnek  tartom  e helyt 
beszélni.  Décsyt  munkája  megírására,  — az  előszó  szerint,  — 
egy  pócsi  búcsú  indította,  a hol  is  az  oda  egybesereglett  orosz 
népet  látva,  azon  kérdések  merültek  fel  előtte : 1 . hóimét  vette 
eredetét  az  orosz  nép  Magyarországon  ; 2.  mely  időtájban  szakadt 

az  orosz  nép  a jelenlegi  Magyarországba ; s 3.  ki  alapította  a 
munkácsi  püspökséget  ? 

A magyarországi  oroszok  történelme  csak  úgy  és  csak 
akkor  lesz  megírható  alaposan,  ha  előbb  kellő  értékű  feleletet 
nyerünk  a következő  öt  kérdésre:  l.őslakói-e  az  oroszok  a jelen- 
legi Magyarországnak  vagy  sem,  s ha  nem,  mikor  s mi  módon 
költöztek  be  ide?  2.  mikor  s mily  okból  költözött  be  Koriatovics 
Tódor  Magyarországba,  mily  szerepet  játszott  itt,  mily  vallású 
volt,  mily  családi  körülményei  voltak  s végre  mily  sokáig  tart- 
hatott itteni  szereplése?  3.  mily  politikai  helyzettel  bírtak  a 
liűbérség  korában  az  oroszok  e honban  ? 4.  kitől  s mikor  vették 
fel  a magyarországi  oroszok  a keresztény  vallást,  s mikor  hagy- 
ták el  a római  egyházzal  való  egységet  ? s végre  5.  mikor  s ki  által 
alapíttatott  a munkácsi  püspökség  ? 

Décsy  ez  öt  kérdés  közűi  tulajdonkép  csak  kettőre,  u.  m.  az 
elsőre  és  ötödikre  igyekszik  választ  adni,  — miután  az  általa 
felvetett  első  és  második  kérdés  bent  foglaltatik  az  általam  fel- 
vetett első  kérdésben. 

A munka  czíme  maga  mutatja,  hogy  szerzője  mily  szerény 
feladatot  tűzött  maga  elé  s hogy  így  nem  is  volt  czélja  a magyar- 
országi  oroszok  történelmét  részletesen  s pragmatice  tárgyalni. 
A mi  azt  a kérdést  illeti : megoldotta-e  a szerző  a maga  elé  tűzött 
szerény  feladatot,  — erre  a felelet  csak  az  lehet,  hogy  igen, 
miután  a két  kérdésre  eléggé  kimerítő,  habár  nem  is  kielégítő, 
feleletet  adott.  Az  első  s ezzel  a második  kérdésére  is  azzal  vála- 
szol, hogy  az  oroszok  egy  része, Attilával,  másik  része  Árpáddal, 
harmadik  része  pedig  egyes  Árpádházi  királyok  alatt  jött  be. 
Az  Attilával  bejött  oroszok,  Décsy,  szerint,  a Duna  és  Temes 
mellékén  telepíttettek  meg,  - az  Álmossal  s illetve  Árpáddal 
beköltözött  oroszok  a Tiszától  Moldváig,  s így  Erdély  s Oláh- 
ország szélén  nyertek  lakást,  — míg  az  Árpádházi  királyok  alatt 
beköltözött  oroszok  az  északi  határszéli  megyékben  telepedtek 
meg.  A harmadik  s illetve  ötödik  kérdésre  azzal  felel  Décsy,  hogy 
a munkácsi  püspökség  1360-ban  alapíttatott,  arról  azonban,  hogy 
ki  által  s hogy  unitusok  vagy  schismaticusok  részére-e,  — egy 
szóval  sem  tesz  említést.  E tekintetben  való  hallgatásának  oka  az, 
hogy  Koriatovicsról  s illetőleg  ennek  a magyarországi  oroszok 
történelmében  való  szerepléseiről  legkisebb  tudomása  sincs,  — 
mi  aztán  kétségtelen  bizonyíték  arra  nézve,  hogy  munkája  csak 
a dillettantismus  műve  s így  a magyarországi  oroszok  történel- 
mének, megírásánál  könnyen  nélkülözhető. 

Érdekesnek  tartom  két  momentumot  említeni  fel  Décsy 
csekély  terjedelmű,  — 68  nyolczadrétű  lapra  terjedő  — s szerény 
igényű  munkájából.  Az  egyik  az,  hogy  a X.  és  XI.  szakaszban 

egy  történelmi  adatokkal  támogatott  értekezést  tart  az  unió  mel- 
lett, hogy  ezzel,  saját  nyilatkozata  szerint,  egyrészt  a deistákat 
és  naturalistákat  megszégyenítse,  s hogy  másrészt  az  uniótól 
idegenkedő  elemeket  meggyőzze  idegenkedésük  alaptalan  és  kár- 
hozatos  voltáról. 

A másik  érdekes  momentum  a Décsy  munkájában  az,  hogy 
a IV.  és  V.  szakaszban  azt  igyekszik  bebizonyítani,  hogy  egyrészt 
az  ős-magyarok  szláv  műveltségűek  voltak,  s hogy  másrészt  egész 
Kálmán  király  koráig  a magyar  egyház  görög-szertartású  volt. 
Déesynek  ez  utóbbi  nézetét  máig  is  igen  sokan  osztják  azok  közűi, 
kik  nemcsak  a latin  szertartású  szerzetesek  krónkáiból  ismerik 
hazánk  történelmét  az  első  Arpádházi  királyok  alatt. 


Zsatkovics  Kálmán. 


A MAGYARORSZAGI  OROSZOK 

TÖRTÉNETÍRÁSÁNAK  TÖRTÉNELME. 

MÁSODIK  ÉS  BEFEJEZŐ  KÖZLEMÉNY. 


Két  év  múlva  a Décsy  munkájának  megjelenése  után  a 
magyarországi  oroszok  múltja  iránt  érdeklődők  figyelmét  a követ- 
kező czímű  munka  megjelenése  kötötte  le : »Brevis  notiti  funda- 
tionis  Tkeodori  Koriatovics  olim  ducis  de  Munkács,  pro  religiosis 
ruthenis  ordinis  sancti  Basilii  magni  in  monte  Csernek  ad 
Munkács,  anno  MCCCLX.  factae,  exliibens  seriem  episcoporum 
graeco-catholicorum  Munkacsiensium,  cuin  praecipuis  eorundem 
aliorumque  Illustriuin  virorum  gestis,  e variis  diplomatibus,  decre- 
tisque  regiis,  ae  aliis  documentis  autlienticis  potissimum  concin- 
natam.  Pars  prima.  Authore  r.  p.  Joannicis  Basilovics  ordinis 
sancti  Basilii  magni,  in  venerabili  monasterio  de  mente  Csernek 
ad  Munkács,  proto-hegumeno.  Cassoviae.  Ex  typograpliia  Ellin- 
geriana  1799.«  Hogy  e hosszú,  bár  a kor  szokásai  által  igazolt, 
czímű  munkát  kellőleg  méltathassuk,  — ismernünk  kell  az  okot, 
mely  azt  szülte. 

Gróf  Batthyány  Ignácz  erdélyi  püspök  1785-ben  megjelent 
»Leges  Ecclesiasticae  Regni  Ungariae  etc.«  czímű  munkájában 
támaszkodva  egy,  Gowin  Jánosnak  tulajdonított  s 1493-ban 
Munkácson  kelt  oklevélre,  oda  nyilatkozott,  miszerint  Koriato- 
vics soha  semmiféle  alapítványt  sem  tett  Munkácson  a szt.  Bazil- 
rendű  szerzetesek  javára.  Batthyány  ezen  nyilatkozata  arra  bírta 
Basilovicsot,  mint  a Bazil  rend  tartományi  főnökét,  hogy  egy 
önálló  munkában  bizonyítsa  be  a Koriatovics  által  tett  alapít- 
vány valódiságát  s illetve  kimutassa  a Batthyány  által  ez  alapítás 
valódisága  ellen  idézett  Corvin-féle  oklevél  hamis  voltát. 

Basilovics  ez  elhatározása  szülte  a fentemlített  munkát. 
Basilovics  tizennégy  éven  át  gyűjtötte  tárgyához  az  anyagot  — s 
így  igen  természetes,  hogy  sok  oly  okmányra  és  adatra  akadt 
kutatásai  közben,  mik  nem  vonatkoztak  ugyan  közvetlenül  az 

általa  tárgyalni  szándékolt  kérdésre,  — de  mégis  érdemesek  vol- 
tak a magyarországi  oroszok  politikai  s egyházi  történelmének 
szempontjából  arra.  hogy  napvilágot  lássanak.  így  lett  aztán  a 
Koriatovics  alapítványának  védelmére  szánt  munkából  a magyar- 
országi  oroszok  történelme. 

Arra  a,  kérdésre:  czélt  ért-e  Basilovics  e munkájával,  t.  i. 
legyőzte-e  kétséget  kizárólag  a Koriatovics-féle  alapítvány  való- 
diságát, — a felelet  csak  tagadó  lehet,  — miután  nemcsak  a 
Basilovics  korának  legjelesebb  diplomaticusa,  Schwartner,  hanem 
még  ma  is  igen  hívatott  férfiak  azt  tartják,  hogy  a Koriatovics- 
féle  alapító  oklevél  valódisága  nincs  kétséget  kizáró  módon 
bebizonyítva. 

Eltekintve  ettől  a kérdéstől,  Basilovics  oly  érdemeket  szer- 
zett a magyarországi  oroszok  történetírása  körűi,  bogy  már  kor- 
társai is,  kik  a Décsy  munkáját  szintén  olvasták,  a magyarországi 
oroszok  Herodotjának  nevezték  el. 

Ez  elnevezést  azonban  nem  azzal  nyerte  ki  Basilovics,  mintha 
a magyarországi  oroszok  pragmaticus  történelmét  irta  volna  meg, 
hanem  azzal,  hogy  ő szedte  össze  a magyarországi  oroszok  múlt- 
jára vonatkozó  oklevelek  java  részét,  számszerűit  125-öt. 

Hogy  azonban  kellő  képet  nyerjünk  Basilovics  munkájáról, 
szükséges  mindenekelőtt,  hogy  ismerjük  nézetét  azon  fent  érin- 
tett öt  pontra  vonatkozólag. 

Mielőtt  az  egyes  pontokra  vonatkozó  nézetét  ismertetném 
Basilovicsnak.  — meg  kell  jegyeznem,  — hogy  a mily  buzgó  és 
lelkiismeretes  volt  az  anyag  összehordásában,  ép  oly  habozó  s 
egyoldalú  volt  annak  feldolgozásában,  oly  annyira,  hogy  — leszá- 
mítva a Koriatovics-féle  alapítvány  valódiságának  védelmét  — 
ítélete  az  egyes  eseményekről  és  személyekről  igen  óvatosan 
fogadandó,  — lévén  ő fenti  hibák  mellett  még  a legnagyobb  mér- 
tékben optimista.  Daczára  azonban  mindezeknek,  úgy  hiszem, 
hogy  túloznak,  kik  Basilovicsot  egy,  mindent  dicsérő  fecsegőnek 
tartják.  A fent  érintett  öt  kérdő  pont  közűi  az  elsővel  kétszer, 
t.  i.  munkája  I.  kötetének  74—75.  és  II.  kötetének  1--6.  lapjain, 
foglalkozik  és  arra  az  eredményre  jut,  hogy  Magyarországon 
sokkal  a hét  vezér  bejövetele  előtt  laktak  már  oroszok,  kik  túl  a 
Tiszán  és  Dunán  laktak,  míg  a magyarokkal  bejött  oroszok  határ- 
őri szolgálatra  lettek  rendelve. 

A második  kérdésre  Basilovics  munkája,  természeténél 
fogva,  a legrészletesebb  s így  a legterjedelmesebb  feleletet  igyek- 
szik adni.  E feleletet  foglalja  el  az  I.  kötet  1 — 14  lapjáig  s úgy 
hangzik,  hogy  Koriatovics,  kinek  családját  Caesarinus  Oolumnától 
származtatja,  1339-ben  jött  be  Magyarországba  s nyerte  podoliai 
örökségéért  cserébe  a munkácsi  és  makoviczai  herczegségeket, 

miket  utódjai  egész  1458-ig  birtak.  Basilovics  szerint  Koriatovics 
unitus  volt  s igy  unitus-zárdát  alapított  Munkácson.  Koriatovics 
halála  helyéről  és  idejéről  nem  szól  ugyan  határozottan,  — de 
több  nyilatkozatából  az  tűnik  ki,  hogy,  hite  szerint,  Koriatovics 
Munkácson,  még  pedig  1360  után  nemsokára  hunyt  el. 

A harmadik  kérdésre  az  a Basilovics  felelete,  hogy  a ma- 
gyarországi oroszok  egész  1458-ig  önálló  herczegséget  képeztek. 
E herczegség  terjedelméről,  szervezetéről  s egyáltalában  viszo- 
nyairól egy  szóval  sem  emlékszik,  valamint  állítását  semminemű 
okozati  adattal  nem  támogatja. 

A negyedik  kérdésre  vonatkozólag  az  a meggyőződése 
Basilovicsnak,  hogy  a magyarországi  oroszok  867  körűi  Cyrill  és 
Methód  testvérektől  vették  fel  a kereszténységet  a görög  szer- 
tartás szerint,  mely  Basilovics  nézete  szerint  az  uralkodó  volt 
Magyarországon  egész  a XIII.  századig.  Arra  nézve,  hogy  mikor 
hagyták  el  a magyarországi  oroszok  az  uniót,  nincs  megállapo- 
dott véleménye,  miután  egyik  helyütt  azt  vitatja,  hogy  az  oroszok 
elhagyták  ugyan,  1050  után,  az  uniót,  de  1252-ben  visszatértek 
ahhoz  sígy  1646-ban  csak  az  okból  volt  szükség  az  unió  nyilvános 
elfogadására,  mert  az  erdélyi  fejedelmek  pressioja  folytán  néme- 
lyek ingadozni  kezdtek  abban,  — míg  más  helyütt  azt  állítja, 
hogy  az  oroszok  sohasem  hagyták  el  az  uniót. 

Hasonló  habozást  találunk  nála  az  ötödik  kérdésre  adott 
feleletében.  Míg  ugyanis  műve  elején,  támaszkodva  Assemann  és 
Papebroch  tanúságára,  azt  állítja,  hogy  a munkácsi  püspökség 
ősrégi  t.  i.  már  a magyarok  bejövetele  előtt  létezett,  addig  mun- 
kája közepén  már  azt  mondja,  hogy  a munkácsi  püspökséget 
II.  Ulászló  alapította. 

Megismerve  ily  módon  a Basilovics  nézetét  azon  öt  pontra 
vonatkozólag,  — mely  mintegy  csontvázát  kell  hogy  képezze  a 
magyarországi  oroszok  történelmének,  — hátra  van  még  egy  pár 
szóval  a munka  hatásáról  kortársaira,  folytatásairól  s helyéről  a 
magyarországi  oroszok  történetírásábán  szólani. 

Magában  a Basilovics  munkájában  négy  oly  kortársá- 
nak olvassuk  véleményét  e munka  felől,  kik  úgy  tudományos 
képzettségöknél,  mint  állásuknál  fogva  legilletékesebb  bírálói 
lehettek. 

Az  első  véleményt,  mint  hivatalos  egyén,  Müller  Jakab 
Ferdinánd  nagyváradi  jogakadémiai  tanár,  kerületi  censor, 
mondta  ki  Basilovics  munkája  felett  s nem  győzi  azt  dicsérni  s 
szerzőjét  magasztalni. 

A másik  ítéletet,  szintén  hivatalos  személy,  Gotzig  Ignácz 
kassai  tanár  s kerületi  censor  mondta  ki  e munka  felett.  Gotzig 
elismeréssel  van  ugyan  a munka  érdemei  iránt,  de  nincs  annyira 

elragadtatva,  mint  Müller,  sőt  fmomúl  tudtára  adja  a szerzőnek, 
hogy  a munka  nyelvezete  nagyon  is  messze  áll  a classicitástól. 

A harmadik,  ki  véleményt  mondott  a munka  felett,  Simon- 
chicz  Incze  kegyesrendi  tanár  Máramaros-Szigeten.  Simonchicz 
egy  önálló  dolgozatban  czáfolta  Basilovics  abbeli  állítását,  hogy 
a Koriatovics-féle  alapító  oklevélben  említett  »florenus  longus« 
alatt  az  úgynevezett  rhénes  t.  i.  51  krból  álló  forintot  kell  érteni, 
s azt  igyekezett  kimutatni,  hogy  a »Horenus  longus«  alatt  arany 
forintot  kell  érteni.  E czáfoló  iratában  »eximium  opus«-nak 
nevezi  a Basilovics  művét. 

A negyedik,  s az  előbbieknél  még  liivatottabb  férfiú,  ki 
Basilovics  munkájával  foglalkozott,  Sclivartner  volt,  a ki  »Intro- 
ductio  in  rém  Diplomaticam  etc.«  czímű,  1802-ben  megjelent 
munkájában  oda  nyilatkozik,  hogy  Basilovics  derék  diplomaticai 
harczot  vívott  munkájában  Battyányval  szemben,  a nélkül  azon- 
ban, hogy  a győzelmet  magáénak  mondhatná. 

Sclivartner  e nyilatkozata  bírta  rá  Basilovicsot  részben 
munkája  TI.  kötetének  kiadására,  mely  1804-ben  szintén  Kassán 
jelent  meg.  E kötet  anyagát,  javarészben  az  I.  kötet  utolsó  feje- 
zetének megértéséhez  szükséges  okmányok  gyűjteményét  képezi, 
t.  i.  azon  okmányokét,  melyek  az  egyházmegye  canonisatiójára  s 
az  újonnan  canonisált  püspökség,  káptalan  és  papnövelde  dona- 
tiojára  vonatkoznak. 

Míg  Basilovics  az  L kötetben  külső  okokkal  igyekezett 
bebizonyítani  a Koriatovics  alapító  oklevelének  valódiságát  s 
illetve  kimutatni  a Corvin-féle  oklevél  hamis  voltát,  addig 
Sclivartner  fentebbi  ítélete  által  buzdítva  a IL.  kötetben  magából 
az  oklevél  alakjából,  írásából  s irályából  kívánja  kimutatni,  hogy 
az  oklevél  eredeti  s valódi. 

Arra  a kérdésre  végűi,  mily  szolgálatot  van  hívatva  tenni 
Basilovics  munkája  a magyarországi  oroszok  történelmének  meg- 
írásánál, — ■ nem  lehet,  szerintem,  helyesebb  feleletet  adni,  mint 
a minőt  Gotzig  adott,  midőn  azt  irta  »pro  tót  in  lucem  prodatis 
documentis.  tibi  históriámul  cultores  gratias  referent.  Dánt 
materialia  pro  solidioribus  aedificiis.  Faxit  Deus,  ut  exemplo 
tuo  quocpie  in  natione  lluthenica  tani  bene  coli  coepta,  plures 
ad  similia  accendantur.« 


Majdnem  teljes  negyven  év  telt  el,  míg  Gotzig  fentirt  óhaja 
teljesedni  kezdett,  — .miután  1842-ben  irta  meg  Lucskay  Mihály 
^História  Garpathico-Rutlienorum«  czímű  négy  kötetes  mun- 
káját, mely  kéziratban  az  ungvári  püspöki  levéltárban  őriztetik. 
Lucskay  Mihály  1 789.  november  19-én  Bereg vármegye 

Nagy-Lucska  községében  született,  hol  atyja  ének-tanitó  volt. 
Atyját  Pappnak  hívták  és  ő csak  később  vette  fel  a szülőhelye 
nevét.  A kitűnő  tehetségű  ifjú  a középiskolákat  Ungvártt  végezte, 
a theologiai  tanfolyamot  pedig  Bécsben.  Fölszentelése  után  Gocsy 
püspök  udvarába  vette  s kinevezte  titkárává  s egyszersmind  egy- 
házmegyei könyv-  és  levéltárnokká.  Gocsy  püspök  egy  szelíd,  jó 
lelkű,  de  a kor  által  úgy  physicailag,  mint  szellemileg  meggyen- 
gült férfiú  volt,  ki  ez  okból  teljesen  átadta  volt  magát  kitűnő 
tehetségű  s képzettségű  titkára  vezetésének,  olyannyira,  hogy  az 
egykorúak  tanúsága  szerint,  1817-től  1827-ig,  tehát  tiz  éven  át, 
Munkács  egyházmegyének  a névleges  püspöke  Gocsy  Elek  volt, 
de  tényleg  Lucskay  kormányozott.  E befolyásos  állás  a mily  iri- 
gyeltté tette  a fiatal  Lucskay  helyzetét,  ép  oly  sok,  s bátran  mond- 
hatni, engesztelhetlen  ellenséget  szerzett  neki.  Ez  ellenségek 
támadásait  s áskálódásait  kikerülendő,  1827-ben  Olaszországba, 
Luccába  távozott,  hogy  itt  a Bourbon  Károly  lierczeg  által 
betelepített  orosz  ajkú  gór.  katholicusok  lelkészévé  legyen.  Négy 
évig,  t.  i.  Gocsy  püspök  haláláig  működött  Luccában  s hogy  úgy 
működés,  mint  személyes  tulajdonai  mennyire  megnyerték  a 
lierczeg  tetszését,  mutatja  az,  hogy  a lierczeg  nemcsak  a bőid. 
Szűzről  nevezett  luccai  apátsággal  tiintette  ki,  hanem  még  sze- 
mélyes barátságára  is  méltatta.  Hogy  olaszországi  tartózkodása 
alatt  mennyire  gyarapította  ismereteit  s tágította  látkörét,  arról 
fentidézett  munkájának  nem  egy  lapja  tanúskodik. 

Lucskay t a honvágy  hozta  vissza  Ung várra  s az  a remény, 
hogy  négy  évi  távolléte  s magasabb  egyházi  rangja  elhallgattatja 
talán  ellenségeit  s megszerzi  neki  azon  polezot  az  egyházmegyé- 
ben, melyre  képzettségénél  és  érdemeinél  fogva  egyaránt  számít- 
hatott. Reményei  csak  részben  teljesültek,  — a mennyiben  ki 
lett  ugyan  nevezve  az  akkori  mindenható  generális  vicarius, 
Csurgó vics  János  által  ungvári  lelkészszé  és  kerületi  esperessé, 
de  a nyugalmat  ellenségeitől  meg  nem  nyerhette,  miután  ezeket 
még  nagyobb  haragra  ingerelte  annak  látása,  hogy  az  általok 
gyűlölt  Lucskay  oly  kitüntetéssel  jött  vissza  Luccából,  minőre 
ők  az  akkori  viszonyok  közt  nem  számíthattak. 

Ellenségeinek  ez  eljárása  arra  bírta  az  érzékeny  lelkű 
férfiút,  hogy  elvonulva  a közszerepléstől,  teljesen  a tudományos 
működésnek  adta  át  magát. 

E működés  első  gyümölcse  volt  1801-ben  megjelent  egy- 
házi beszédeinek  két  kötete,  mely  máig  is  alighanem  a leg- 
elterjedtebb kézikönyvét  képezi  az  egyházmegyebeli  papságnak. 
Második  munkája  az  1808-ban  megjelent  »Pragmatica  Slavo- 
Ruthenica«,  — mely  az  ó t.  i.  szentirási  szláv  nyelv  megértésé- 
hez első  rendű  segéd-könyv. 


Történetírásának  történelme. 

E munka  megjelenése  után  látott  hozzá  idézett  törté- 
nelmi munkája  megírásához,  mely  a mint  fényes  bizonyságot  tesz 
egyrészt  történetírói  hivatásáról  s páratlan  s lelkiismeretes  szor- 
galmáról, — úgy  másrészt  élénk  képet  nyújt  a szerző  kedély- 
világáról. Munkája  első  kötetének  jeligéje:  »Historia  etiam  si 
obscurae  gentis,  tűmén  addit  clarioli  nationi«  még  elég  tár- 
gyilagos, — míg  az  előszóban  már  némi  ridegség  észlelhető,  a 
mennyiben  azt  Írja,  hogy  fölösleges  előszót  Írni,  miután  azt  úgy 
sem  szokta  senki  olvasni.  Mig  az  első  kötet,  jeligéjében  s előszavá- 
ban egy,  a világ  Ítéletével  keveset  törődő  férfiúra  ismerünk, 
addig  a második  kötet  szintén  rövid  előszavának  e nyilatkozata 
»verbalem  crisim  contemno,  reálom  accepto«  arra  enged  követ- 
keztetni, hogy  ellenségei  a még  csak  készületéiben  levő  s igy 
általok  nem  is  ismert  munkáról  a leghitványabb  kritikát  terjesz- 
tették a szerző  elkeserítése  végett. 

Lucskay,  hogy  nagy  műve  Írásában  ne  zavartassa  magát 
ellenségei  ezélzatos  kritikája  által.  kezdte  magát  beletalálni 
abba  a helyzetbe,  melyet  az  Üdvözítő  e szavakkal  jellemzett : 
»Nemo  próféta  in  patria  sua«, — miután  munkája  III.  kötetének 
a következő  sorokat  adta  jeligéül : »Si  vis  laudari,  si  vis  propheta 
vocari  linque  lares  proprios,  alibi  iige  sedem,  — Tota  patet 
tallus  inopi,  quacunque  meabis,  - Pauper  in  exilio  nullibi,  ubi- 
que  domi.«  Műve  előhaladásával  régi  baja  is,  mellkór,  — 
erősbödött,  érezve  közel  végét,  ki  akar  békűlni  sorsával,  s — 
mint  igaz  ember  és  pap,  — megbocsátani  óhajt  elleneinek  s 
türelemre  indítani  magáit,  miért  is  műve  IV.  kötetére  e jelszava- 
kat Írja:  »Nobilc  vinccnde  genus,  patientia  omni  etc.«  — de  a 
mellett  visszatekintve  lefolyt  életére,  igazat  ad  a nagy  epigram- 
mistának,  Martialisnak,  midőn  ennek  a szavait : » Bella  vei  in 
odiis  aut  Marté  geruntur  aperto«  szintén  műve  homlokára  Írja. 

A testi  fájdalmak,  de  még  inkább  a szellemi  fáradal- 
mak, izgalmak  és  bántalmak  sírba  vitték  a még  csak  54  éves 
férfiút  1843-ban  a nélkül,  hogy  művét,  melyen  oly  szeretettel  s 
oly  odaadással  dolgozott  éveken  át,  a nyilvánosságnak  adhatta 
volna  át,  — s a nélkül,  hogy  legalább  az  a tudat  édesíthette 
volna  meg  utolsó  perczeit,  miszerint  műve  halála  után  lát  nap- 
világot s fényt  vet  szerzője  nevére. 

Lucskay  követője  volt  ugyan  Basilovicsnak  s lelkiismere- 
tesen felhasználta  munkájában  a Basilovics  által  egybehordott 
anyagot,  — de  messze  felette  áll  Basilovicsnak  a.  tárgyilagosság 
és  a2i  anyag  kritikai  feldolgozása  terén  úgy,  hogy  munkája  bátran 
kiérdemli  a pragmatikus  jelzőt.  E jeles  s bátran  mondhatni  min- 
den történetírót  díszítő  tulajdonai  mellett  munkája  becsét  még 
az  is  a Basilovicsé  fölé  emeli,  hogy  míg  Basilovics  csak  az  egyes 
Századok.  1 HÍM).  Vili.  Füzkt.  1- 

eseményekre  vonatkozó  legfontosabb  adatokat  szerezte  meg  s így 
azok  alapján  többnyire  egyoldalú  Ítéletet  is  alkotott  az  egyes 
eseményekről  és  szereplőkről,  — addig  Lucskay  lelkiismeretesen 
összegyűjtött  minden,  mondhatni  legcsekélyebb  adatot  is,  s igy 
képessé  tette  magát  mélyebben  behatolni  az  egyes  események 
indító  okaiba  s következményeibe,  s ez  által  egyszersmind  tisztább 
s elfogulatlanabb  ítéletet  alkotni  magának  az  egyes  események 
hordereje  s az  azokban  szereplő  egyének  jelleme  felől.  Szóval, 
Basilovics  csak  az  események  burkát,  míg  Lucskay  azok  magvát 
mutatja  nekünk. 

E jeles  tulajdonai  mellett  Lucskay  munkája  sok  oly,  inkább 
alaki  hibában  szenved,  — mit  a kor,  melyben  a.  munka  Írva  volt, 
talán  igazolhat,  — de  a mi  egy  pragmatikusnak  nevezett  mun- 
kában mégis  kifogásolandó. 

E hibák  elseje  az,  hogy  munkájában  sok  oly  fejezet  van, 
mely  vagy  semmi,  vagy  csak  nagyon  is  laza  összefüggésben  van 
a magyarországi  oroszok  történelmével.  így  pl.  műve  első  kötetét 
csaknem  teljesen  annak  vitatása  képezi,  hogy  az  ó-kor  csak- 
nem minden  jelesebb  múltú  népe  szláv  nép  volt ; hogy  Pan- 
nónia őslakói:  geták,  dákok, kabarok, kazárok  stbbiek  a magyar- 
országi  oroszok  ősei  voltak.  Ezzel  Lucskay  ugyanazon  hibába, 
esett,  melyet  több  helyütt  oly  élesen  ostoroz  H orvát  Istvánban, 
kinek  a magyarok  eredetéről  táplált  és  hirdetett  nézete  nem 
csekély  mértékben  járult  hozzá  a Lucskay  munkájának  megszü- 
letéséhez. 

Hasonló  hibában  szenved  a munka  II.  kötete  is.  miután 
abban  egy  helyt  a czigányok  eredetéről  s múltjáról  tart  hosszú 
értekezést,  más  helyt  pedig  az  oláhok  egyházi  s irodalmi  viszo- 
nyairól beszél  igen  hosszadalmasam 

Másik  s ennél  nem  csekélyebb  hibája  Lucskay  munkájának 
az,  hogy  sokszor  ellentmond  önmagának  oly  fontos  kérdésekben, 
a hol  az  olvasó  leginkább  óhajtja  a biztos  Ítéletet. 

Érdekesnek  tartom  megjegyezni,  miszerint  Lucskay  művei- 
nek első  kötete  csalhatatlan  jeleit  hordja  magán  azon  törekvés- 
nek, hogy  Horvát  Istvánnak  minden  régi  hírneves  nemzetben 
a magyarok  eleit  látó  hazafiúi  buzgalma  nevetségessé  tétessék, 
a mint  azt  Lucskay  műve  I.  kötetének  124.  lapján  nyíltan  ki  is 
fejezi,  midőn  gúnyolódva  sajnálkozik  I.  Napóleon  felett,  hogy  oly 
későn  született,  mert  ha  előbb  születik,  úgy,  Lucskay  szerint, 
szerencsés  lett  volna  Horvát  István  által  a magyarok  közé 
vétetni  fel.  Messzire  vezetne  részletesen  ismertetni  Lucskaynak 
különösen  az  etymologia  alapján  kifejtett  abbeli  nézetét,  hogy 
az  ős  magyarok  szláv  műveltségűek  voltak,  miután  az  ős  hazában 
a szomszéd  kazar  s így  Lucskay  szerint  szláv  néptől  vették  át 


TÖRTÉNETÍRÁSÁNAK  TÖRTÉNELME. 


651 

űgv  a kormányformát,  mint  pedig  a kormány  fór  mával  járó  hiva- 
talok s méltóságok  neveit.  A Lucskay  által  előszeretettel  ápolt 
etymologia  alapján  nemcsak  a nádorispán,  pristald  stb.  szláv 
szavak,  hanem  Almos,  Zoltán.  Vaik,  Lebediás  is  csak  a szláv 
nyelvben  birnak  jelentőséggel. 

Porphyrogeneta  Konstantin,  Nestor  és  az  arab  Írók  műveire 
támaszkodva  Lucskay  abban  a nézetben  van,  hogy  a magyarok 
két  alkalommal  jöttek  be  a mai  Magyarországba.  A magyarok, 
ugyanis  737  körűi  a Kruna  és  a Terek  folyók  környékén  laktak, — 
Lucskay  szerint.  De  migaKuma  mellett  lakó  magyarok. — kiket 
az  egykorú  írók  fehér  vagy  szőke  magyaroknak  neveznek,  - az 
arab  iga  alól  szabadúlandók.  elhagyták  739-ben  ősi  lakhelyeiket 
s nyugat  felé  haladva,  elfoglalták  a szlávok  és  oláhok  földjét  és 
szőke  magyarok  vagyis  székelyek  neve  alatt  a mai  Erdélyben 
telepedtek  meg,  — addig  a Terek  folyó  mellett  lakó  magya- 
rok, kiket  fekete  magyaroknak  nevez  Nestor,  csak  másfél  szá- 
zad múlva  hagyták  el  a mazurok  és  uzok  által  lakhelyeikből 
kiűzött  bessenyök  nyomása  folytán  ősi  hazájukat  s útjokban  — 
Kievet  érték  s támadták  meg.  A kievi  fejedelem  adófizetői,  a szőke 
magyarok,  kötelességökhöz  híven  Kiev  védelmére  siettek,  — r de 
itt  megismerkedvén  a fekete  magyarokkal,  mint  testvércsaláddal, 
szövetségre  léptek  ezekkel  s nemcsak  Kiev  elfoglalásában,  de 
Pannónia  meghódításában  is  hatalmas  segélyére  voltak  roko- 
naiknak. 

Ezen  adatok  alapján  Lucskay  tagadja  a magyarok  rokon- 
ságát a hunnokkal  s avarokkal  s a mesék  közé  sorozza  azon 
állítást,  mintha  a székelyek  a hunnok  maradékai  volnának. 

Ez  általános  megjegyzések  után  lássuk,  mily  feleletet  talá- 
lunk Lucskay nál  a kérdéses  öt  pontra  vonatkozólag. 

A mi  a magyarországi  oroszoknak  jelenlegi  lakhelyeikre 
való  beköltözésének  módját  s idejét  illeti,  Lucskay  Basilovicscsal 
együtt  azt  hiszi,  hogy  a magyarországi  oroszok  ős  lakói  e honnak, 
bár  későbbi  bevándorlásuk  által  folyton  szaporodtak,  — miért  is 
élénk  polémiát  folytat  az  ellenkező  nézetet  hirdető  Bárdossy, 
Szirmay,  Gayal  és  Palásthy  ellen. 

Koriátovicsra  vonatkozólag  azon  nézetben  van,  hogy 
1354-ben  jött  be  Magyarországra.  Koriá tovics  családi  viszo- 
nyait illetőleg  nincs  határozott  nézete,  miután  egy  helyütt  az 
alapító  oklevél  szavaira  támaszkodva,  azt  állítja,  hogy  Koriátovics 
utódokat  hagyott  maga  után,  — addig  egy  másik  helyen  Palásthy 
után  azt  írja,  hogy  Koriátovics  utódok  hátrahagyása  nélkül 
halt  el.  Hasonlókép  nem  birt  Lucskay  határozott  nézetre  jutni  a 
Koriátovics  halálának  idejét  s helyét  illetőleg,  mert  míg  az  egyik 
helyen  azt  írja,  hogy  Koriátovics  1365-ben  Podoliában  halt  el, 

addig  máshelyen  1395-re  és  Munkácsra  teszi  Koriátovics  halá- 
lának idejét  s illetőleg  helyét. 

A magyarországi  oroszok  politikai  helyzetét  illetőleg  a 
Lucskay  nézete  az,  hogy  a magyarok  által  itt  talált  oroszok  a 
hon  többi  őslakóival  együtt  jobbágyokká  lettek,  míg  a királyok 
által  betelepített  és  a Koriátovicscsal  bejött  oroszok  királyi  szol- 
gák voltak  s így  a magyar  közjog  szerint  a nemesekés  jobbágyok 
közt  közép-helyet  foglaltak  el. 

A magyarországi  oroszok,  Lucskay  nézete  szerint,  Cyrill  és 
Methód  által  téríttettek  meg  s folyton  egyességben  éltek  a római 
egyházzal. 

A munkácsi  püspökség  alapítását  Koriátovicsnak  tulajdo- 
nítja Lucskay. 

Arra  a kérdésre,  mily  szertartásit  volt  az  ősi  magyar  egy- 
ház, Lucskay  azt  feleli,  hogy  ámbár  Szt.  István  a latin  szertar- 
tási! papok  által  terjesztette  a magyarok  közt  a kereszténységet, 
- mindazáltal  a nép  óriási  többsége  egész  a tatárjárásig  görög 
szertartásé  volt,  — ilyenek  lévén  a tatárjárás  előtt  parányi  kivé- 
tellel az  összes  zárdák. 

Lucskay  munkájának  becsét  két  függelék  is  emeli.  Az  egyik 
a De  Camelis  József  apostoli  vicarius  »Diariuma«,  a második 
pedig  Pásztélyi  János  első  nagyprépost  »I>raenotatioi.«  Az  utóbbi 
függelék,  mondhatni,  az  egyházmegye  dióhéjba  szorított  törté- 
nelme, mely  azonban  a papnevelést  illetőleg  az  egyházmegyében 
egyúttal  első  rendű  kutforrást  képez. 

Ez  elősorolt  tulajdonai  a Lucskay  munkáját  első  rendű 
kutforrásává  teszik  a magyarországi  oroszok  történelmének, 
miután  a későbbi  írók,  mint  alább  látni  fogjuk,  műveik  javarészét 
Lucskaynak  köszönhetik. 


A harmadik  munka,  mely  a magyarországi  oroszok  törté- 
nelmével foglalkozik  s napvilágot  látott,  Mészáros  Károlynak 
1850-ben  megjelent  »A  magyarországi  oroszok  története « czímíí 
munkája. 

Mészáros  műve  I.  szakaszának  bevezetésében  a magyar- 
országi  oroszok  pragmatikai  történelmét  ígéri  adni  munkájá- 
ban, — de,  a mint  látjuk,  — csakis  Ígéri. 

Alig  van  munka,  mely  oly  csodálatos  vegyűlékét  képezné  a 
pártatlan  történetírásnak  és  a kort  mozgató  kérdések  nem  minden 
animositástól  ment  tárgyalásának,  mint  a Mészáros  műve.  Igaz, 
ugyan,  hogy  a munka  egyszeri  elolvasása  is  meggyőzhet  bárkit 
arról,  hogy  Mészárosnak  nem  az  volt,  bár  azt  jelölte  ki, 
főczélja,  hogy  a magyarországi  oroszok  történelmét  írja  meg, 

hanem  inkább  az,  hogy  a magyarországi  oroszok  történelmére 
vonatkozó  adatok  összecsoportosítása  által  kimutassa  az  oroszok 
nemzetiségi  aspirálóinak  jogosultságát,  mely  aspirátiók  Világos 
után  tág  tért  reményibe ttek  volna  találni  az  érvényesülésre. 

E szempontból  tekintve  a Mészáros  munkáját,  sok  oly  dolog 
felvételét  e munkába  könnyen  kifogunk  magyarázhatni,  mit  más- 
különben sehogysem  találhatnánk  helyén  a Mészáros  művében. 
Mészáros  ugyan  dorogi  születésű  s így  tősgyökeres  magyar- 
ember,  de  mint  gör.  kath.  vallásit  egyén,  bizonyos  solidaritásba 
helyezi  magát  az  összes  gör.  kath.  vallásit  orosz  néppel,  miért 
is  az  egyes  felötlő  történelmi  kérdések  tárgyalásánál  nem  az 
objectiv  felfogást  igyekszik  az  olvasóval  elfogadtatni. 

Ma,  vagyis  40  év  múlva  a munka  megjelenése  után, 
olvasva  a dátumot  s a Maecenás  t.  i.  Dobránszky  Adolf  nevét, 
kinek  a munka  ajánlva  volt,  — meg  tudjuk  magyarázni  magunk- 
nak a subiectivismus  indokát  e munkában,  — de  a munka  meg- 
jelenése korában  az  olvasók  legnagyobb  része  e subiectivismus 
szőtte  állításokat  úgy  fogadta,  mint  az  objectiv  történetírás  köve- 
telményét. 

Eltekintve,  különben,  e sajátos  tulajdonától,  Mészáros 
munkája,  mint  történelmi  mű,  csak  annyiban  bír  becsesei, 
hogy  magyar  nyelven  adta  elő  a Basilovics  s különösen  Lueskay 
által  összegyűjtött  s a magyarországi  oroszok  történelmére  vonat- 
kozó adatokat.  Arabár  Mészáros  csak  egyetlenegy  adatnál  idézi 
Lucskayt,  * — mindazáltal  munkájának  java  része,  — különösen 
a magyarországi  oroszok  eredetét  s az  ős  magyarok  műveltségét 
tárgyaló  része,  nem  egyéb,  mint  Lueskay  ide  vonatkozó  helyeinek 
szolgai  fordítása. 

Mészáros  — eltérőleg  előzőitől,  — kik  a magyarországi 
oroszok  történelméből  a java  részt  az  egyházi  viszonyok  ismerte- 
tésének szentelték,  — munkájában  a fősulyt  az  oroszok  politikai 
történelmére  látszik  fektetni,  — de  csakis  látszik,  — miután 
csakis  a Basilovics  és  különösen  Lueskay  által  felfedezett  e tárgyra 
vonatkozó  adatokat  ismétli  s azokat  bölcselkedve  hosszú  lére 
ereszti  úgy,  hogy  munkájának  e része  mihez  sem  hasonlít  inkább, 
mint  egy  parányi  s hozzá  vázlatos  festményhez,  mely  egy  arány- 
talant nagy  és  széles  keretbe  van  foglalva. 

Fentebb  említem,  hogy  a Mészáros  műve  nem  objectiv 
történelem,  hanem  inkább  iránymű.  E nézetemet  misem  támo- 
gathatja jobban,  mint  Mészárosnak  egész  művén  végig  húzódó 
azon  nézete,  hogy  a latin  szertartási!  egyház  halálos  ellensége 
lévén  a görög  szertartású  egyháznak,  — - a magyarországi  oroszok 
uniója  hátrányára  volt  e népnek  úgy  egyházi,  mint  különösen 
politikai  tekintetben. 


654 


A MAGYARORSZAGI  OROSZOK 


Hogy  Mészáros  e nézete  mily  hamis  és  alaptalan,  arra  nézve 
a legjobb  bizonyíték,  nézetem  szerint  az,  hogy  köztudomásúlag 
az  unió  elfogadásáig  az  orosz  nép  s különösen  annak  papsága 
úgy  anyagilag  mint  szellemileg  a legnagyobb  nyomorban  sín- 
lődött,  s emelkedése  mindkét  téren  ép  az  unió  elfogadásától 
datálódik. 

A magyarországi  oroszok  eredetét  illetőleg  Mészáros  azt 
vallja,  hogy  az  oroszok  őslakói  ugyan  e Ilonnak,  de  későbbi 
bevádorlások  által  is  szaporodtak,  mely  bevándorlások  közt  a 
legnevezetesebb  a Koriátovics-korabeli,  miután  ekkor  egyszerre 
40,000  család  jött  be. 

Koriátovies,  Mészáros  szerint,  1360  előtt  jött  be  s eleinte 
a Sátorhegyén  épült  várat  kapta  volt  Nagy  Lajostól,  míg  népét 
1360-ban  hozta  be,  mely  évben  egyúttal  a munkácsi  uradalmat 
kapta  herczegi  czímmel.  Koriátovies,  Mészáros  szerint,  1365-ben 
Podoliában  meggyilkoltatott  s utódok  nélkül  hunyt  el. 

A magyarországi  oroszok  politikai  helyzetét  illetőleg 
Mészáros  azt  véli,  hogy  ámbár  az  oroszoknak  politikai  súlyuk 
e honban  soha  sem  volt,  de  mint  határőrök  és  várjobbágyok 
sok  kiváltsággal  bírtak,  mely  közt  első  az  volt,  hogy  vajdát 
választottak,  ki  önállólag  kormányozta  az  alája  rendelt  népet. 

Mészáros  azt  hiszi,  hogy  a magyarországi  oroszok  már  a 
Cyrill  és  Methód  praedikálása  előtt  is  görög  szertartásit  keresz- 
tények voltak,  s csak  a szláv-nyelvű  isteni  tiszteletet  vették  át  e 
testvérektől.  A római  egyháztól,  Mészáros  szerint,  az  oroszok 
Kálmán  király  alatt  szakadtak  cl,  miután  az  1112.  nemzeti 
zsinat  intézkedései  a görög  szertartás  kiirtását  czélozták. 

A munkácsi  püspökség  alapítását  Mészáros  II.  Ulászlónak 
tulajdonítja  s az  alapítás  évét  1491 -re  teszi. 

Végigtekintve  még  egyszer  eddig  tett  megjegyzéseimre 
s figyelembe  véve  azt,  hogy  Mészáros  müvét  még  az  oroszok  sor- 
sának javítását  ezélzó  reformeszmék  tolmácsolására  is  felhasz- 
nálta, — el  kell  ismernünk,  hogy  a Mészáros  műveit  igen  is  nagy 
óvatossággal  kell  a magyarországi  oroszok  leendő  történet- 
írójának használni,  ha  nem  akar  a Mészáros  munkáját  jellemző 
elfogultság  és  egyoldalúság  hibájába  esni. 

Mészáros  munkájának  legsikerültebb  s így  legértékesebb 
része  a »Függelék«,  — miután  az  abban  közölt  okmányok  egy 
része  a magyarországi  oroszoknak  az  50-es  évek  elején  kifejtett 
működésére,  más  része  pedig  a beregi  »krajnya«  történelmére 
nézve  első-rendű  kútforrást  nyújt. 

Mészárossal,  mint  még  életben  levő  egyénnel,  — személyi- 
leg foglalkozni  e helyt  sem  czél-  sem  pedig  alkalomszerűnek 
nem  találom,  — miért  is  csak  annyit  jegyzek  meg,  miszerint 

történetírásának  történelme. 


Mészáros  összes  művei  idáig  mindig  egy-egy  subiectiv  eszme  szol- 
gálatában írattak,  oly  annyira,  hogy  műveinek  minden  ismerője 
attól  tarthat,  hogy  a jelenleg  kiadás  küszöbén  lévő  »IJng  vár  megye 
monographiája  czímű  munkája  sem  lesz  e hibától  ment. 

A magyarországi  oroszok  történetírója  tehát,  — mint  már 
lentebb  is  említém,  — a Mészáros  munkáját,  a közölt  okmányok 
leszámításával,  bátran  nélkülözheti,  ha  Lucskay  után  újat 
keres,  - de  ha  érdekli  a szerző  álláspontja  s nézete  az  egyes 
esemény ckrő : akkor  olvasatlanúl  nem  hagyhatja. 


A magyarországi  oroszok  történelmét  tárgyaló  munkák 
közt  az  első  hely,  nézetem  szerint,  Biderman  Hermán  Ignácz  »Die 
ungarische  Ruthenen,  ihr  AVohngebiet,  ihr  Erwerb  und  ihro 
Geschichte«  czímű  munkáját,  melynek  I-ső  része  1862-ben, 
másik  része  pedig  1867-ben  Innsbruckban  jelent  meg,  — illetné 
meg,  — ha  teljes  volna ; de  miután  e munkából  ép,  — a mi  szem- 
pontunkból tekintve  a dolgot,  a legfontosabb  rész,  t.  i.  a magyar- 
országi  oroszok  egyházi  s művelődési,  szóval  beltörténelme  hijány- 
zik,  — az  elsőséget  neki  mindaddig  meg  nem  adhatjuk,  — míg 
e hiányzó,  harmadik  rész  meg  nem  jelenik. 

Bidermann  1855-től  1861-ig  részint  a pesti  egyetemen, 
részint  pedig  a kassai  és  pozsonyi  jogakadémiákon  tanárkodott, 
s mint  a statistika  és  nemzetgazdaságtan  tanára,  tanúlmányai 
közt  figyelme  a magyarországi  orosz  nép  felé  fordúlt. 

Bidermann  már  szakmájánál  fogva  sem  tarthatta  kielégítő- 
nek csak  történelmét  írni  meg  a magyarországi  oroszoknak.  — 
miért  is  munkáját  három  részre  osztva,  — az  első  részben  a 
magyarországi  oroszok  statistikáját,  föld-  és  néprajzát  írja  le,  még 
pedig  oly  részletességgel,  mely  felette  kevés  kívánnivalót  hagy 
hátra  s mely  leírás  részben  hivatalos  adatok,  részben  pedig 
személyes  tapasztalás  alapján  lévén  készítve,  — becses  s mond- 
hatni nélkűlözhetlen  segédforrásúi  fog  szolgálni  mindenkor  a 
magyarországi  oroszok  jelenével  vagy  múltjával  foglalkozókra 
nézve. 

Műve  II.  részében  a magyarországi  oroszok  kültörténelmét 
tárgyalja  Bidermann,  - míg  a III.  rész,  mely,  mint  említém,  a 
magyarországi  oroszok  belső  t.  i.  egyházi  s művelődési  történel- 
mét volt  hivatva  tárgyalni  s melyhez  a szerző  az  egész  mű  tar- 
talom mutatóját  is  Ígérte  csatolni,  vagy  toliban  maradt  vagy 
kiadatlanúi  hever. 

Hogy  Bidermann  nem  lakott  az  oroszok  közt,  - - ámbár 
több  utazást  tett  köztük,  — hanem  csak  szomszédságukban, 

műve  első  részének  több  helye  mutatja,  — miután  az  oroszok 
azon  részéről,  mely  a Kassával  szomszédos  megyékben  lakik, 
sokkal  részletesebb  és  így  hívebb  képet  nyújt,  — mint  pl.  a 
beregi,  ugocsai  és  máramarosi  oroszokról,  mely  előbbiek  pedig, 
a Bidermann  nyilatkozata  szerint  is,  — a leghívebb  képviselői 
a magyarországi  oroszok  typusának. 

A II.  rész  hosszú,  38  oldalra  terjedő  bevezetése  igen  laza 
összefüggésben  van  a magyarországi  oroszok  történelmével  s 
inkább  talán  az  I.  rész  etímographiai  szakaszához  illett  volna, 
miután  abban  a szerző  tudományos  és  széles  alapra  fekte- 
tett apparátussal  igyekszik  bebizonyítani,  hogy  egyrészt  a nagy 
oroszországi  oroszok  nem  is  szlávok,  hanem  csak  egy,  a szláv  jelle- 
get teljesen  nélkülöző  tatár-,  finn-  és  szláv  keverék,  — s hogy  így 
másrészt  csakis  a kis- oroszországi  oroszok,  — kik  közűi  a 
magyarországi  oroszok  is  származnak,  — tiszta  szlávok.  Világos 
ebből,  hogy  Bidermann  tagadja  a magyarországi  oroszok  rokon- 
ságát a nagy  oroszországiakkal,  kiket,  mint  Bidermann  állítja, 
a kis  oroszországiak  úgy  gyűlölnek  mint  idegeneket. 

Bidermann  nevelésénél  és  állásánál  fogva  ellenszenvvel 
viseltetik  a magyarok  s illetve  ezeknek  1848-ig  uralkodott  osz- 
tálya iránt,  miért  is  egyrészt  a magyarországi  oroszok  anyagi  és 
szellemi  elmaradottságának  okát  a magyarok  elnyomásában  és 
zsarnokságában  keresi,  — másrészt  pedig  az  oroszok  javára  a 
múltban  tett  intézkedéseket  a királyok  jóakaratának,  s illetve  az 
újabb  időben  az  osztrák  kormánynak  tulajdonítja,  - s így  közvetve 
azon  hitet  igyekszik  az  olvasóban  felkölteni,  miszerint  a magyar- 
országi  oroszok  anyagi  és  szellemi  érdeke  az  osztrák  uralom  fenn- 
maradását kiyánja.  Miután  Bidermann  a »Gesamtreich«  híve, 
mint  az  különösen  »Geschichte  dér  österreichischen  Gesamt- 
Staats-Idee«  czímű  munkája  bizonyítja,  — világos,  miszerint  a 
magyarországi  oroszok  történelmében  kifejtett  ebbeli  subjectiv 
nézetei  nagyon  is  óvatosan  fogadandók. 

A magyarországi  oroszok,  Bidermann  szerint,  nem  őslakói 
e honnak,  miután  legelőször  Almos  kíséretében  jöttek  e földre 
oroszok,  — kik  aztán  a későbbi  bevándorlások  által  szaporodtak. 
Az  utolsó  bevándorlás,  Bidermann  szerint,  a XVIII.  század  foly- 
tán történt,  midőn  a lengyel  olygarchák  sanyargatásai,  valamint 
a latin  clerus  üldözései  elől  Galicziából  vándoroltak  be  Mára- 
maros,  Bereg,  Ung  és  Zemplén  megyék  északi  részeibe  oroszok. 

Koriátovicsról  csak  annyit  mond  Bidermann,  hogy  az 
1354-ik  évi  braclavi  szerződés  alapján  nyerte  volt  a munkácsi 
uradalmat,  — míg  a Koriátovics  család  viszonyairól,  bejövetele 
és  elhalálozása  idejéről  talán  csak  a ÜL  kötetben  készült  beszélni. 

A magyarországi  oroszok,  Bidermann  szerint,  eredetileg 

mind  szabad  emberek  voltak  és  e szabadságukban,  mint  várjob- 
bágyok, királyi  udvarnokok  és  vadászok,  — egész  az  új  korig 
vagyis  a mohácsi  vészig  megmaradtak.  A mohácsi  vész  utáni 
zavaros  időkben  s különösen  a felkelések  korában  kezdték  az 
egyes  olygarchák  jobbágyi  szolgálatra  szorítani  az  oroszokat,  — 
mig  végre  a Mária  Terézia  Urbáriumának  egyoldalú  és  sérelmes 
értelmezése  a földesurak  részéről  az  összes  oroszokat  jobbágyi 
sorsra  juttatta. 

Bidennann  nem  hiszi,  hogy  létezett  volna  itt  önálló  orosz 
herczegség,  ámbár,  szerinte,  a beregi  »Krajnya«  kilencz  közsé- 
gének történelme  ilyet  látszik  mutatni. 

Arra  a kérdésre,  mikor  tértek  az  oroszok  a keresztény  hitre, 
mikor  hagyták  el  az  uniót,  s mikor  s ki  által  alapíttatott  a mun- 
kácsi püspökség,  csak  a III.  kötetben  nyerhettünk  volna  kime- 
rítő választ,  — ámbár  az  első  kérdésre  vonatkozólag  egy  helyt 
úgy  nyilatkozik  Bidennann,  hogy  az  Almossal  bejött  oroszok  már 
keresztények  voltak  s így  a kereszténységet  még  ősi  lakhelyökön 
s így  görög  szertartás  szerint  vették  fel. 

Bidermann,  mint  már  fentebb  is  említeni,  gazdag  appará- 
tussal fogott  hozzá  munkája  megírásához,  — mint  arról  műve 
1.  kötetének  Előszava  után  be  is  számol,  a hol  35  nyomtatott, 
64  önálló  kézírati  munkát  s 6 hivatalos  jelentést  sorol  fel,  mint 
kútl’orrást,  miből  merített.  E beszámolóból  látjuk,  hogy  felhasz- 
nálta úgy  Décsit,  és  Basilovicsot,  valamint  a Lucskay  munká- 
ját, és  merített  mindazon  művekből,  — melyek,  mint  a nyomtatott 
művek  java  része,  részint  közvetve,  részint  pedig,  mint  pl.  a 
Moszlyanovics,  Lehoczky,  Bacsinszkv  kézirati  művei,  közvetlenül 
foglalkoznak  a magyarországi  oroszok  múltjával.  — E gazdag 
forráskészlet  eredménye  aztán  az,  hogy  művének  II.  részében  a 
szöveg  alatt  lévő  jegyzetek  több  mint  felét  foglalják  el  az  egyes 
lapoldaloknak,  — mely  jegyzetek  valóságos  kincses  bányát  képez- 
hetnek arra  nézve,  ki  a magyarországi  oroszok  történelmének 
tanulmány  ozásánál  avagy  megvizsgálásánál  nem  használtatja  fel 
eredetiben  azon  forrásokat,  mikből  Bidermann  merített. 

Az  elmondottakból,  nézetem  szerint,  két  dolog  világlik  ki. 
Az  első  az,  hogy  őszintén  sajnálni  lehet  a mű  III.  részének 
elmaradását,  — a másik  pedig  az,  hogy  Mészárossal  együtt 
Bidermann  is  óvatosan  olvasandó  ott,  hol  a magyarországi  oro- 
szok anyagi  és  szellemi  elmaradásának  okairól  szól. 

A magyarországi  oroszok  történelmével  foglalkozó  önálló 
művek  közt  a legújabb  Duliskovics  János  »IsztoricseszkijaCserti 
Uhro-Ruszkih«  czímű  munkája,  melynek  I.  kötete  1874-ben,  a 

II.  kötete  1875-ben,  a III.  kötete  pedig  1877-ben  Ungvárt 
jelent  meg. 

Duliskovics  1815-ben  Máramaros  vármegye  Holyatin  köz- 
ségében papi  szülőktől  született  s középiskolái  befejezése  után 
maga  is  papi  pályára  lépett.  Felszenteltetése  után  azonnal  java- 
dalmat nyert  s így  mintegy  hallgatagon  lemondott,  azaz  inkább 
lemondani  látszott  minden  magasabb,  akár  hivatali  akár  tudo- 
mányos aspiratióról,  ismert  dolog  lévén,  — hogy  a ruralis  papos- 
kodás, távol  tartván  az  embert  úgy  a tudományos,  mint  a hiva- 
talos központtól,  csak  a legritkább  esetben  nyújt  alkalmat  akár 
a tudományos,  akár  a hivatalos  pályán  előrehaladhatni. 

A Duliskovics  példája  azonban  azt  mutatja,  hogy  az  erős 
akarat  és  fáradhatlan  tevékenység  egy  vidéki  papnak  is  szerez- 
het irodalmi  babérokat.  — miután  Duliskovics  ámbár  halála 
napjáig  falusi  pap  volt,  mégis  képes  volt  munkáját  nemcsak 
megírni,  — hanem  a mi  nálunk  még  ritkább,  ki  is  adni.  Meghalt 
mint  bereg-szent-miklósi  esperes-lelkész  1883-ban. 

A Duliskovics  által  írt  s kiadott  munka  általános  jel- 
lemzéséül csak  annyit  óhajtok  megjegyezni,  hogy  az  csaknem 
fordítása  a Lucskav,  Mészáros  és  Bidermaun  munkáinak,  — 
miután  a magyarországi  oroszok  külső  történelmét  szóról-szóra 
Bidermannból  írja  ki,  — míg  a belső  történelemben  Mészárost 
és  Lucskayt  másolja. 

A mit  fentebb  Lucskav  munkájának  I.  kötetére  nézve  meg- 
jegyeztem volt,  ugyanaz  áll  a Dulicskovics  művének  1.  kötetére 
nézve  is,  hogy  t.  i.  e kötet,  egy  kis  leszámítással,  oly  kérdéseket 
tárgyal,  mik  csak  laza  összefüggésben  vannak  a magyarországi 
oroszok  történelmével.  Duliskovics  munkájának  ez  I.  kötete, 
ugyanis,  javarészt  a slávok  általános  történelmével  foglalkozik 
s mint  ilyen,  bátran  képezhetné  bármely  szláv  nép  történelmének 
első  részét.  Távol  legyen  azonban  tőlem,  hogy  ezt  hibáúl  róvjam 
föl  Duliskovicsnak,  — miután  jól  tudom,  hogy  egy  nép  törté- 
nőimét annál  alaposabban  ismerjük,  mennél  messzebb  megyünk 
múltjának  nyomozásában.  Ez  igazság  azonban  még  sem  teszi 
igazolttá  azon  eljárást,  melyet  Duliskovics  kövét,  — hogy  pl. 
oly  kérdéseket  is  részletesen  tárgyal,  melyek  csak  igen  távolról 
vonatkoznak  egy  nép  múltjára. 

Duliskovics  különben  a szlávok  általános  történelmének 
előadásában  követi  Lucskay  azon  fentebb  említett  hibáját,  hogy 
szláv  eredetűnek  igyekszik  bemutatni  az  ó s középkor  majdnem 
minden  nevesebb  népeit. 

A munka  legderekabb,  így  leghasználhatóbb  részét  annak 

III.  s részben  II.  kötete  képezi,  melyekben  a magyarországi 
oroszok  egyházi  történelme  tárgyaltatik,  — még  pedig  azon  egy- 

szerű  okból,  mert  a Lueskaynál  található  okiratokat  egész  terje- 
delmökben  közli  s így  azokra  nézve,  kik  Lucskayt  nem  olvashat- 
ták, — kitűnő  fontossággal  bír. 

Hogy  a III.  s részben  II.  kötet  szövegének  több  mint  felét 
az  egész  terjedelmükben,  eredetiben  közölt  okiratok  képezik,  az 
előnye  is,  hátránya  is  a munkának.  Előnye  annyiban,  hogy  fel- 
használhatják ez  okleveleket  azok  is,  kik  a munka  nyelvét,  az 
oroszt,  nem  bírják  írásban,  — hátránya  pedig  annyiban,  ameny- 
nyiben  a terjedelmes  okmányközlések  az  előadás  kerekdedségé- 
nek  és  világosságának  rovására  esnek. 

Jellemző  sajátsága  a Duliskovics  munkájának  az,  hogy 
önálló  nézettel  csakis  a magyarországi  oroszok  politikai  helyze- 
tére nézve  bír,  míg  a többi  kérdésnél  csak  egyszerűen  előadja 
az  egyes  szerzők  nézeteit,  ---  s hogy  másrészt  az  unió  ellen  csak- 
nem oly  animozitással  viseltetik,  mint  Mészáros,  s így  különös 
súlyt  fektet  azon  adatokra,  mik  azt  bizonyítják,  hogy  a magyar- 
országi  oroszok  jó  korán  hagyták  el  s csak  nagy  nehezen  fogadták 
vissza  az  uniót. 

Duliskovics  felhasználta  az  ungvári  püspöki  levéltárnak,  — 
melyben  hónapokig  búvárkodott  — idáig  ismeretlen  adatait  is, 
ámbár,  mint  nem  hivatásos  történetíró,  — azok  felhasználásában 
nem  járt  el  a kellő  kritikával. 

A szóban  forgó  5 kérdés  közűi,  mint  már  említem,  Dulis- 
kovics csak  arra  ad  határozott  s önálló  feleletet,  mely  a magyar- 
országi  oroszok  politikai  helyzetére  vonatkozik,  — míg  a többi 
négyre  csak  közvetve  felel. 

Duliskovics  azon  nézet  felé  hajlik,  hogy  a magyarországi 
oroszok  őslakói  e honnak,  kik  későbbi  bevándorlások  által 
melyek  közöl  az  utolsó  a múlt  században  történt,  gyara- 
podtak. 

Koriátovics,  Duliskovics  véleménye  szerint,  1338.  vagy 
39-ben  jött  be  Magyarországra,  nem  ugyan  negyvenezer  család- 
dal, de  mindazáltal  tekintélyes  számú  kísérettel,  — s itt  mint 
nem-egyesűlt  vallású  alapította  a csernekheg vi  zárdát  és  gondos- 
kodott a nem-egyesűlt  papság  ellátásáról.  Koriátovics,  mint 
Duliskovics  hiszi,  1365.  vagy  95-ben  öletett  meg  Podoliában  s 
utódok  nélkül  hunyt  el. 

A magyarországi  oroszok,  Duliskovics  nézete  szerint,  nem- 
csak szabad  emberek  voltak,  mint  Bidermann  állítja,  hanem  ép 
oly  önálló  s illetve  autonómiával  bíró  tagjai  voltak  a magyar 
szt.  koronának,  mint  a kunok,  jászok  és  szászok,  — de  míg  ez 
utóbbiaknak  sikerűit  kiváltságos  helyzetüket  egész  1848-ig  meg- 
védeni, — addig  az  oroszok  szabadalmai  részben  még  a felkelé- 
sek, részben  pedig  Mária  Terézia  korában  áldozatul  estek  az 

egyes  olygarcbák  birtok-  és  hatalomszomjáiiak,  illetve  a földes- 
urak  kapzsiságának. 

A keresztény  vallást,  Duliskovics  szerint,  Cyrill  és  Metbód 
testvérektől,  avagy  ezek  tanítványaitól  vették  fel  a magyarországi 
oroszok  és  az  uniót  még  Kerulár  korában  hagyták  el  s csak  a 
XVII.  század  közepe  táján  tértek  alioz  teljesen  vissza. 

Duliskovics  Basilovies,  Lucskav  és  Mészáros  után  azt 
vitatja,  bogy  a magyarok  a keleti  egyház  bívei  voltak  egész 
II.  Endre  koráig,  a midőn  a híres  latinizáló  III.  Incze  pápa 
nyomása  alatt  a nyugati  egyház  kezdte  a keletit  a helyéből 
kiszorítani. 

A munkácsi  püspökséget,  Duliskovics  szerint,  lvoriátovics 
Tódor  alapította  a zárdával  egyidejűleg,  t.  i.  136n-ban  a nom- 
egyesűlt  vallású  nép  javára. 

A magyarországi  oroszok  történelmét  tárgyaló  e munkákon 
kívül  még  igen  sok  oly  mű  van,  mely  nem  foglalkozik  ugyan,  ex 
professo,  a magyarországi  oroszok  történelmével,  de  tárgyánál 
fogva  sok  oly  adatot  tartalmaz,  melyeket  a magyarországi  oro- 
szok történelmének  megírásánál  mellőzni  nem  lehet. 

Ezen  művek  közé  tartoznak  első  sorban  az  oroszok  által 
lakott  megyék  és  városok  monographiái,  továbbá  a munkácsi  és 
eperjesi  egyházmegyek  azon  névtárai,  melyekben  egyháztörté- 
nelmi tanulmányok  foglaltatnak,  végre  pedig  az  egyetemes  és 
részleges  egyháztörténelmek,  — melyek  közűi  a magyarországi 
oroszokra  vonatkozólag  a legbővebb  ismertetést  Balugyánszky 
András  »Egyháztörténelme«  nyújtja,  önálló  fejezetben  foglalkoz- 
ván a magyarországi  oroszok  egyházi  múltjával. 


Végűi  még  két  rövid  megjegyzést  kívánok  tenni.  Olvasva 
a fenti  ismertetést,  sokan  talán  azt  fogják  mondani,  bogy  feles- 
leges idő-  és  helyvesztegetés  volt  a kérdéses  öt  vitás  pontot  min- 
den szerzőnél  külön  előhozni.  En  azonban  azon  okból  jártam  így 
el,  mert  azt  hiszem,  hogy  ez  öt  pontból  Ítélhetni  meg  legjobban 
úgy  az  egyes  szerzők  fáradozásának  eredményét,  valamint  azok- 
nak az  igazsághoz  való  viszonyát. 

Másik  megjegyzésem  az,  hogy  a magyarországi  oroszok 
szereplései  múltban  legnagyobbrészt  csak  az  egyházi  téren  nyil- 
vánúlt  — s hogy  így  történelmünkben  is  az  oroszlánrészt  az 
egyházi  viszonyok  tárgyalása  fogja  mindenkor  elfoglalni. 


Zsatkovics  Kálmán, 


